Τέιλορ Λότνερ

Ο Τέιλορ Ντάνιελ Λότνερ (Taylor Daniel Lautner, 11 Φεβρουαρίου 1992) είναι Αμερικανός ηθοποιός, μοντέλο και εξασκεί πολεμικές τέχνες.

Ως παιδί, ο Λότνερ άρχισε να ασχολείται με τις πολεμικές τέχνες και κατατάχθηκε στο νούμερο ένα στην κατηγορία του από την Αμερικανική Ένωση Καράτε (American Sports Karate Association). Ο Λότνερ σύντομα ξεκίνησε την καριέρα του ως ηθοποιός, με μικρούς ρόλους σε κωμικές σειρές όπως οι: The Bernie Mac Show (2003) και  My Wife and Kids (2004), ενώ στη συνέχεια δάνεισε τη φωνή του σε τηλεοπτικές σειρές όπως οι: What's New, Scooby-Doo? (2005) και Danny Phantom (2005). Το 2005, εμφανίστηκε στην ταινία Δυο Ντουζίνες Μπελάδες (Cheaper by the Dozen 2) και πρωταγωνίστησε στο The Adventures of Sharkboy and Lavagirl σε 3-D.

Ο Λότνερ έγινε παγκοσμίως γνωστός με το ρόλο του ως Τζέικομπ Μπλακ στη σειρά ταινιών Λυκόφως (The Twilight Saga), ξεκινώντας με την πρώτη ταινία Λυκόφως (Twilight) το 2008. Ο Λότνερ επέστρεψε για τις επόμενες τρεις ταινίες, Νέα Σελήνη (The Twilight Saga: New Moon) το 2009, Έκλειψη (The Twilight Saga: Eclipse) το 2010 και Χαραυγή Μέρος 1 (The Twilight Saga: Breaking Dawn Part 1) το 2011. Αναμένεται να επιστρέψει στην τελευταία ταινία της σειράς, Χαραυγή Μέρος 2 (The Twilight Saga: Breaking Dawn Part 2) στα τέλη του 2012. Ο Λότνερ έχει προταθεί για αρκετά βραβεία για την ερμηνεία του στη σειρά Λυκόφως, συμπεριλαμβανομένου τα Βραβεία MTV Movie, Βραβεία People's Choice και Βραβεία Scream. Αργότερα, γνώρισε επιπλέον εμπορική επιτυχία με την ταινία δράσης, Abduction, η οποία αποτέλεσε αναπάντεχη επιτυχία.

Στα τέλη της δεκαετίας του 2000 ο Λότνερ έγινε εφηβικό είδωλο και σύμβολο του σεξ, μετά την αλλαγή σε μεγάλο βαθμό της φυσικής  σωματικής  του διάπλασης ώστε να κρατήσει το ρόλο του ως Τζέικομπ Μπίλι Μπλακ στις επόμενες ταινίες της σειράς Λυκόφως. Η αλλαγή αυτή τράβηξε την προσοχή των ΜΜΕ για την καλή του φυσική κατάσταση και γενική ομορφιά. Το 2010, κατατάχθηκε δεύτερος στη λίστα του περιοδικού  Glamour's με τους "50 Πιο Σέξι Άντρες του 2010" και τέταρτος στη λίστα του περιοδικού People's με τα "Πιο Εκπληκτικά Σώματα", μεταξύ άλλων τιμών. Το 2010, ο Λότνερ ήταν ο πιο ακριβοπληρωμένος έφηβος κι ωραίος ηθοποιός του Χόλυγουντ.

 Πρώτα χρόνια 
Ο Λότνερ γεννήθηκε στις 11 Φεβρουαρίου 1992 στο Γκραντ Ράπιντς του Μίσιγκαν. Οι γονείς του είναι η Ντέμπορα και ο Ντάνιελ Λότνερ. Η μητέρα του δουλεύει για μια εταιρία ανάπτυξης λογισμικού, ενώ ο πατέρας του είναι πιλότος της εταιρίας Midwest Airlines. Έχει μια νεότερη αδερφή, την Μακένα. Ο Λότνερ έχει ανατραφεί Καθολικός,Rolling Stone magazine, December 10, 2009 – Issue #1093, "Taylor Lautner’s Wild Ride". Interviewed by Neil Strauss, (Commentary; “His father, Dan, is an airline pilot with a master's degree in clinical psychology. His mother, Deb, was a project manager at Herman Miller, the office-equipment manufacturer. They are still married, took Lautner regularly to their Catholic church, supported him from an early age and taught him a strong work ethic and a sense of morality.”), Retrieved on April 25, 2010. και είναι Γερμανικής, Γαλλικής και Ολλανδικής καταγωγής. Ακόμη, έχει "μακρινή" καταγωγή από ιθαγενείς Αμερικάνους (συγκεκριμένα των φυλών Ottawa και Potawatomi) από την μητέρα του. Μεγάλωσε στο Χάντσονβιλ, προάστιο της πόλης Γκραντ Ράπιντς. Ο Λότνερ έχει δηλώσει ότι όταν ήταν νεότερος τον πείραζαν στο σχολείο επειδή ήταν ηθοποιός. Σχολίασε ότι, "απλά έπρεπε να λέω στον εαυτό μου ότι δεν θα το αφήσω να με επηρεάσει. Αυτό μου αρέσει να κάνω και θα συνεχίσω να το κάνω."

 Προσωπική ζωή 
Ο Λότνερ έχει ένα περίπλοκο σχέδιο προπόνησης, για το οποίο είχε αφιέρωμα το περιοδικό Men's Health. Επίσης, ακολουθεί συγκεκριμένη διατροφή μετά την αλλαγή της φυσικής του κατάστασης για τη ταινία Νέα Σελήνη (The Twilight Saga: New Moon) και εξασκεί πολεμικές τέχνες τακτικά. Έχει δηλώσει ότι δεν χρησιμοποιεί ναρκωτικά και δεν καταναλώνει αλκοόλ.

Ο Λότνερ κατοικεί μαζί με τους γονείς και την μικρότερη αδερφή του στην περιοχή Βαλένσια της Καλιφόρνια, όπου έχει δηλώσει ότι το προτιμά εξαιτίας της έλλειψης των παπαράτσι. Έχει πει ότι δεν έχει σκεφτεί ποτέ να μετακομίσει και να ζήσει μόνος του, δηλώνοντας, "αυτό που μου αρέσει είναι ότι δεν άλλαξε η ζωή μου στο σπίτι. Ακόμα πετάω τα σκουπίδια και κουρεύω το γκαζόν." Του ανήκει ένα αυτοκίνητο μάρκας BMW της σειράς 5, το οποίο έχει φιμέ τζάμια.

Η ώθηση που δέχτηκε η καριέρα του από την επιτυχία της σειράς ταινιών Λυκόφως, τον έκανε πολυάσχολο σε τέτοιο βαθμό ώστε να μην μπορεί να πηγαίνει στο σχολείο. Για το λόγο αυτό, έδωσε πρόωρες εξετάσεις στο Λύκειο της Καλιφόρνια και αποφοίτησε από το Λύκειο το 2008. Έχει δηλώσει στον Ντέιβιντ Λέτερμαν ότι αν δεν δουλεύει, θα επιθυμούσε να επιστρέψει στο σχολείο. Αυτό το διάστημα, παρακολουθεί διαδικτυακά μαθήματα στο τοπικό κολλέγιο της κοινότητας.

Το 2009, ο Λότνερ συνδέθηκε ρομαντικά με την Αμερικανίδα τραγουδίστρια της κάντρι ποπ μουσικής, Τέιλορ Σουίφτ (Taylor Swift) και την Αμερικανίδα ηθοποιό και τραγουδίστρια της ποπ μουσικής, Σελίνα Γκόμεζ (Selena Gomes). 

 Φιλμογραφία 

 Κινηματογράφος 
 Έτος Τίτλος Ρόλος Σημειώσεις 2001 Shadow Fury Νεαρός Κισμέτ Μικρός ρόλος2005 The Adventures of Sharkboy and Lavagirl σε 3-D Σάρκμποϊ Βασικός ρόλος, Υποψηφιότητα - Βραβείο Young Artist.Δυο Ντουζίνες Μπελάδες (Cheaper by the Dozen 2) Έλιοτ Μέρτο Σίκουελ 2008  Λυκόφως Τζέικομπ Μπλακ  Υποψηφιότητα - Βραβεία People's Choice, Βραβεία Scream, Κινηματογραφικά βραβεία MTV και Βραβεία Teen Choice 2009  Νέα Σελήνη (The Twilight Saga: New Moon) Υποψηφιότητα - Βραβείο Kids' Choice και Βραβείο Young Artist
Υποψηφιότητα - Χρυσό Βατόμουρο Χειρότερου Ζευγαριού 2010  Valentine's Day  Γουίλι Χάριντον  Υποψηφιότητα - Βραβείο MTV Movie Καλύτερου Φιλιού Έκλειψη (The Twilight Saga: Eclipse) Τζέικομπ Μπλακ Υποψηφιότητα - Βραβεία Scream, People's Choice και Teen Choice 2011  Abduction  Νέιθαν  Πρωταγωνιστικός ρόλος Χαραυγή: Μέρος 1 (The Twilight Saga: Breaking Dawn Part 1) Τζέικομπ Μπλακ 2012 Χαραυγή: Μέρος 2 (The Twilight Saga: Breaking Dawn Part 2) Τζέικομπ Μπλακ  2013 Οι Μεγάλοι 2 (Grown Ups 2) Frat Boy Άντι    2015 Tracers Cam   μετα-παραγωγή

 Τηλεόραση 
 Έτος Τίτλος Ρόλος Σημειώσεις 2003 The Bernie Mac Show Άαρον Δύο επεισόδια 2004  My Wife and Kids  Τάιρον  Ένα επεισόδιο Summerland Αγόρι στην παραλία Μικρή εμφάνιση2005 Danny Phantom Γιάνγκμπλαντ Φωνή, τρία επεισόδια Duck Dodgers Ρέτζι Γουάσερσταϊν
Τρομερά αντιπαθητικό αγόρι Φωνή, δύο επεισόδια What's New, Scooby-Doo? Ντένις
Νεντ Φωνή, δύο επεισόδια 2006  Love, Inc.  Όλιβερ  TV He's a Bully, Charlie Brown Τζο Αγκέιτ Φωνή2008 My Own Worst Enemy Τζακ Σπίβεϊ Βασικός ρόλος

 Παραπομπές 

 Εξωτερικοί σύνδεσμοι 

 Τέιλορ Λότνερ στο Internet Movie Database 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής